
[bookmark: _GoBack]                                                                                                                                               Приложение 2                                                                                                                                

                                                                                                                 

ПРАВИЛА
ЗА ПРОВЕЖДАНЕ И УЧАСТИЕ В КОНКУРС ЗА ВИДЕОКЛИП НА ТЕМА: „АЗ СЪБИРАМ РАЗДЕЛНО ОТПАДЪЦИ ОТ ОПАКОВКИ“

І. ОБЩИ ПОЛОЖЕНИЯ
	Конкурсът за видеоклип на тема „Аз събирам разделно отпадъци от опаковки“ се организира от Организация по оползотворяване на отпадъци от опаковки „Булекопак” АД, „Екопак“ АД  и Община Пловдив с цел да се насърчи участието в процеса на разделното събиране на отпадъците от опаковки и да се стимулира опазването на околната среда.

II. ОРГАНИЗАТОР НА КОНКУРСА
Конкурсът се организира от 

ОБЩИНА ПЛОВДИВ, с ЕИК 000471504, със седалище: гр. Пловдив,  пл. „Ст. Стамболов” № 1 , с адрес за контакт: пл. „Ст. Стамболов” № 1, интернет сайт: www.plovdiv.bg , Facebook страница: https://www.facebook.com/PlovdivMunicipality/?locale=bg_BG,e-mail: direkcia_ecologia@plovdiv.bg , тел.: 032/656754
И
Организация по оползотворяване на отпадъци от опаковки „Булекопак” АД, ЕИК 131283533, със седалище и адрес на управление в гр. София, ул. „Тракия” № 35, ет. 2, с адрес за контакт: гр.Пловдив, ул.“Брезовско шосе“ 176, интернет сайт: www.bulecopack.com; Facebook страница: https://www.facebook.com/Bulecopack/?locale=bg_BG ; e-mail: kids@bulecopack.com; тел: 0886/256697.
И
Организация по оползотворяване на отпадъци от опаковки „Екопак“ АД със седалище и адрес на управление в гр. София 1750, район Младост, бул. „Цариградско шосе“ № 60, ет. 1, Бизнес център „АВИ СЕТ“, адрес за контакт: гр. София 1750, район Младост, бул. „Цариградско шосе“ № 60, ет. 1, Бизнес център „АВИ СЕТ“, интернет сайт: www.ecopack.bg, Facebook страница: https://www.facebook.com/ECOPACK.Bulgaria/?locale=bg_BG ; e-mail: office@ecopack.bg, тел. 088 890 5278.

наричани за краткост Организатора.

ІІІ. ПЕРИОД И МЯСТО НА ПРОВЕЖДАНЕ
1. Конкурсът започва на 06.11.2026 г. и продължава до 16.11.2026 г., включително.
2. Конкурсът се организира и провежда на територията на гр. Пловдив.

ІV. УСЛОВИЯ ЗА УЧАСТИЕ В КОНКУРСА
1. Участници в Конкурса могат да бъдат ученици от 1 до 12 клас, които учат в училищата на територията на гр. Пловдив. Не могат да участват в Конкурса лица, които са роднини по права линия и по съребрена до втора степен на служители на Организатора.
Малолетните/непълнолетни участници в Конкурса участват в него със съгласието и под надзора на своите родители/настойници.
2. За да участва дадено лице в Конкурса, то трябва да изпрати видеоклип на Организатора на тема „Аз събирам разделно отпадъци от опаковки“ с продължителност до 60 секунди. Видеоклиповете трябва да отговарят на следните изисквания:
· Да са авторски видеоклипове на участника;
· С оглед опазване на личните данни на трети лица, в заснетите кадри е допустимо да присъства единствено участника в конкурса. Заснемането на трети лица е допустимо единствено в гръб или със заличено лицево изображение.;
· Да не противоречат на морала и добрите нрави, както и да не нарушават авторски и други права, съгласно законодателството на Република България;
· Видео 720р или 1080р (1280px/720px или 1920px/1080px);
· Разширение:  .mp4, .mpeg4, .mov, .avi .wmv;
· Разположение: Landscape;
· Без преекспониране или прекалено тъмни участъци, които пречат да се разбере смисъла на идеята във видеото. Да се избягва заснемането на лога и търговски марки;
· Да бъдат във формат JPG, JPЕG, GIF или PNG и с резолюция не по-ниска от 72dpi;
· Наименованието на видеоклипа да съдържа имената и годините на участника.

Видеоклиповете се изпращат на електронния адрес на Организатора:  direkcia_ecologia@plovdiv.bg

Всеки участник в Конкурса може да участва с един видеоклип.
3. Заедно с видеоклипа, участникът предоставя на Организатора следните данни: име и фамилия, възраст, населено място, в което живее, име на учебното заведение, в което учи и телефон за връзка.
Организаторът се задължава да използва, предоставените му от участниците в Конкурса, лични данни само и единствено с оглед индивидуализацията на участниците за целите на Конкурса.
С участието си в Конкурса всеки участник се съгласява изпратените от него видеоклип и данни за име и фамилия, възраст, учебно заведение и населено място, да бъдат обявявани публично от Организатора на интернет страницата му и/или страницата му във Facebook.
4. Всеки участник попълва Декларация – съгласие за обработване на лични данни /приложена към настоящите правила/, която се изпраща заедно с видеоклипа, сканирана с подпис на родител/настойник на мейл: direkcia_ecologia@plovdiv.bg
5. Организаторът не носи отговорност ако материалите, изпратени от участниците в Конкурса, нарушават нечии авторски права.
6. С участието си в Конкурса, всеки участник се съгласява видеоклипът му и/или отделни кадри от него да бъдат използвани от Организатора с некомерсиална цел, като бъдат публикувани на неговия сайт, социални мрежи, електронни медии, изложения, изложби и други обществени събития или отпечатвани върху информационни брошури за популяризиране на разделното събиране на отпадъците от опаковки и опазването на околната среда, без ограничения на времето и броя участия.

Организаторът не дължи възнаграждение на участниците за изпратените от тях видеоклипове.

V. МЕХАНИЗЪМ НА КОНКУРСА. НАГРАДИ, ОБЯВЯВАНЕ И ВРЪЧВАНЕ НА НАГРАДИ.

1. Конкурсът се провежда през месец ноември във връзка с отбелязване на „Европейската седмица за намаляване на отпадъците“ ЕСНО 2026 г.
 Конкурсът се провежда на два етапа, както следва:
* ПЪРВИ ЕТАП (от 06 ноември 2026 г. до 16 ноември 2026 г., включително) - изпращане на видеоклиповете. 
* ВТОРИ ЕТАП (от 17 ноември – 20 ноември 2026 г., включително) – оценка на видеоклиповете и определяне на победителите от комисия.
2. Участниците ще са разделени на две възрастови групи от 1- ви до 7-ми клас и от 8-ми до 12- ти кл. Наградите и за двете групи са както следва:
І-во място –  Екшън камера
ІІ-ро място -  Слушалки
ІІІ-то място –  Колонка
Един участник може да получи само една награда.
3. Организаторът ще се свърже със спечелилите участници на посочения от тях e-mail адрес или телефон. 
Организаторът не носи отговорност ако предоставените от участниците телефон/адрес за връзка се окажат неверни, непълни и/или неточни. В тези случаи наградата се връчва на следващия по ред класиран участник.

4. Наградите ще бъдат връчени на специална церемония в сградата на Община Пловдив, точния ден и час ще бъдат обявени допълнително. 
5. При получаване на наградата, победителят се задължава да разпише приемно-предавателен протокол за получената награда.

VІ. ДОПЪЛНИТЕЛНИ УСЛОВИЯ
1. Не се допуска размяна на наградите от Конкурса за тяхната парична равностойност или други алтернативи.
2. Организаторът има неотменимото право да прекрати Конкурса по всяко време, обявявайки това на интернет сайта www.bulecopack.com , www.ecopack.bg  и www.plovdiv.bg   както и на страниците си във Facebook, в случай на нарушаване на настоящите Правила или поради форсмажорни обстоятелства. В тези случаи на участниците не се дължи компенсация.
3. Организаторът си запазва правото да променя настоящите Правила за провеждане и участие в Конкурса, като се задължава да обяви това на интернет сайта www.bulecopack.com  , www.ecopack.bg   и www.plovdiv.bg  , както и на страниците си във Facebook.

Настоящите Правила са достъпни на интернет адрес www.bulecopack.com   , www.ecopack.bg  и www.plovdiv.bg  за целия период на продължителност на конкурса.

